stanford-oval/wikipedia huggingface dataset:
התקיפה האמריקאית בסוריה (2017)
התקיפה

יומיים בערך לאחר התקיפה הכימית הסורית הורה נשיא ארצות הברית דונלד טראמפ על תגובה צבאית. הוראה זו נעשתה בניגוד לעמדתו בשנת 2013 לאחר המתקפה הכימית בע'וטה, כשהסתייג מהפצצה אמריקאית אפשרית ודרש אישור מהקונגרס לפעילות כזאת. ההוראה לתקוף גם עמדה בניגוד להתנהלותו בנסיבות דומות, של קודמו בתפקיד ברק אובמה, הן בעצם הפגיעה בסוריה באמצעים צבאיים, והן בכך שניתנה זמן כה קצר לאחר התקיפה הכימית הסורית.
ב-7 באפריל 2017, בסביבות השעה 4:00 לפנות בוקר (שעון סוריה), שתי משחתות של הצי השישי של ארצות הברית במזרח הים התיכון, המשחתות "רוס" ו"פורטר", ירו 59 טילי טומהוק לעבר בסיס חיל האוויר הסורי "א-שעיראת" שליד חומס, הבסיס ממנו המריאו המטוסים שביצעו יומיים וחצי קודם לכן את המתקפה הכימית. זו הייתה הפעם הראשונה שהבית הלבן הורה בגלוי ובפומבי על מתקפה צבאית נגד כוחות של צבא אסד.
בתקיפה האמריקאית נפגעה קשות אחת משלוש הטייסות של חיל האוויר הסורי החונות דרך קבע בשדה התעופה המותקף. בין 9 ל-14 (תלוי במקור) מטוסי קרב-הפצצה סוריים מדגם סוחוי (ככל הנראה סוחוי 25) הושמדו, יחד עם מגדל הפיקוח ומחסן תחמושת, ונפגעו מסלול טיסה ושורת מטרות נוספות בשדה התעופה ובסביבתו. משרד ההגנה הרוסי מסר כי הושמדו שישה מטוסי מיג 23, אך לא ברור אם הכוונה היא רק או בנוסף למטוסי הסוחוי. מזכיר ההגנה של ארצות הברית, ג'יימס מאטיס, אמר שבתקיפה הושמדו כ-20 אחוז מכלי הטיס המבצעיים בסוריה, ונפגעה היכולת להשתמש בבסיס שהותקף.
כחצי שעה או קצת יותר לפני ביצוע התקיפה דיווחה ארצות הברית לרוסיה על כוונותיה (הדיווח לאחדות מבעלות בריתה הרלוונטיות, ובהן ישראל נעשה קודם לכן). בשל הדיווח המוקדם וגם בשל מיקוד התקיפה באזורים ספציפיים בשדה התעופה ולא באחרים, נהרגו בה רק שישה מאנשי צבא אסד ואף לא רוסי אחד, אף על פי שגם הצבא הרוסי השתמש באותו שדה תעופה סורי.
תגובות

בעקבות התקיפה ביקשה רוסיה לזמן כינוס דחוף של מועצת הביטחון של האו"ם לדון בעניין, השעתה את התיאום האווירי עם ארצות הברית בסוריה, וטענה כי מדובר בהפרת החוק הבינלאומי. גם בוליביה, איראן וקוריאה הצפונית גינו את התקיפה. בקרב ערביי ישראל, מפלגת חד"ש גינתה את התקיפה האמריקאית.
מנגד, ישראל, ערב הסעודית, איחוד האמירויות הערביות, בריטניה, טורקיה, האופוזיציה הסורית וגם האופוזיציה הדמוקרטית בארצות הברית תמכו בתקיפה ושיבחו את ביצועה, וצרפת וגרמניה הטילו על משטרו של אסד את האחריות לתקיפה האמריקאית, בשל המתקפה הכימית שלו בח'אן שייח'ון. בתוך זמן קצר הצטרפו מדינות מערביות רבות נוספות לתמיכה בתקיפה.
בארצות הברית עצמה חרגו בדרך כלל רק הימין והשמאל הקיצונים מהקונצנזוס התומך בתקיפה. בין הבולטים במתנגדים מימין היו הסנטור הרפובליקני הבדלני מקנטקי ראנד פול, ציר בית הנבחרים הרפובליקני ממישיגן ג'סטין עמאש, ממוצא פלסטיני נוצרי, הפרשנית השמרנית אן קולטר. משמאל בלטו בהתנגדות לתקיפה צירת בית הנבחרים הדמוקרטית מהוואי טולסי גבארד, מתומכיו המובהקים של ברני סנדרס, כמו גם סנדרס עצמו וכן הסנטור טים קיין, המועמד הדמוקרטי לסגן נשיא בבחירות 2016.
ראו גם

פירוק הנשק הכימי בסוריה
המתקפה הכימית בע'וטה
הערות שוליים

↑  רויטרס‏, סוריה עמדה ביעד: פינתה כל הנשק הכימי משטחה, באתר וואלה, 23 ביוני 2014.
↑  יובל אזולאי, ‏אין איום כימי - אין עבודה: עשרות יפוטרו ממפעל שלאון, באתר גלובס, 1 ביוני 2014
↑  יואב זיתון, האיום הכימי הוסר? שינוי גדול במערך האב"כ, באתר ynet, 23 במרץ 2015
↑  Bannon lost to Kushner
↑  Trump's View of Syria: How It Evolved, in 19 Tweets
↑  "Dozens of U.S. Missiles Hit Air Base in Syria", ניו יורק טיימס, 6 באפריל 2017
↑  בתגובה למתקפה הכימית: טראמפ תקף בסוריה עם עשרות טילים, באתר ynet, 7 באפריל 2017
↑  שר ההגנה האמריקני: "השמדנו חמישית מכלי הטיס המבצעיים בסוריה", באתר ynet, 11 באפריל 2017
↑   ג'קי חורי, חד"ש סיכלה הודעת גינוי להתקפה הכימית בסוריה, ויצאה נגד התקיפה האמריקאית, באתר הארץ, 9 באפריל 2017.
↑  "Trump’s Far-Right Supporters Turn on Him Over Syria Strike", ניו יורק טיימס, 7 באפריל 2017
| דונלד טראמפ |
| --- | --- | --- |
| הורים | פרד טראמפ • מרי טראמפ |  |
| אחים | מריאן טראמפ • פרד טראמפ (הבן) • אליזבת טראמפ • רוברט טראמפ |  |
| נשים | איוונה טראמפ • מרלה מייפלס • מלאניה טראמפ |  |
| ילדים | איוונקה טראמפ (הנשואה לג'ארד קושנר) • דונלד טראמפ ג'וניור • אריק טראמפ (נשוי ללארה טראמפ) • טיפאני טראמפ • בארון ויליאם טראמפ |  |
| אירועים במהלך כהונתו הראשונה כנשיא ארצות הברית | השבעתו לנשיאות (2017) • עסקת הנשק האמריקאית–סעודית (2017) • התקיפה האמריקאית בסוריה (2017) • נאום ירושלים (2017) • פסגת ארצות הברית – קוריאה הצפונית בסינגפור (2018) • העברת שגרירות ארצות הברית בישראל לירושלים (2018) • פסגת האנוי (2019) • הכרת ארצות הברית בריבונות ישראל על רמת הגולן (2019) • הפסגה באזור המפורז הקוריאני (2019) • הליך הדחתו (2019) • התקיפה בנמל התעופה הבין-לאומי בבגדאד (2020) • עסקת המאה (2020) • מגפת הקורונה בארצות הברית (2020) • רצח ומחאות ג'ורג' פלויד (2020) • הסכמי אברהם (2020) • הבחירות לנשיאות ארצות הברית 2020 • ההסתערות על הקפיטול (2021) • הליך הדחתו ומשפט ההדחה השני (2021) |  |
| אירועים במהלך כהונתו השנייה כנשיא ארצות הברית | השבעתו לנשיאות (2025) |  |
| דברים בבעלותו או על שמו | ארגון טראמפ • מגדל טראמפ העולמי • בניין טראמפ • מגדל טראמפ • הספרייה הנשיאותית על שמו • רמת טראמפ • מיס תבל • מיס ארצות הברית • נאופלפה דונלדטראמפי • יקב טראמפ • טראמפ הפקות • טראמפ שאטל • לרשימת עסקיו המלאה |  |
| ספריו | טראמפ: האמנות שלי – איך לעשות עסקים (1987) •  טראמפ: להישרד בצמרת (1990) • טראמפ: אמנות הקאמבק (1997) • אמריקה שמגיעה לנו (2000) • איך להתעשר (2004) • הדרך לפסגה (2004) • טראמפ 101 (2006) • רוצים שתהיו עשירים: שני אנשים - מסר אחד (2006) • לחשוב בגדול - להצליח בגדול: בעסקים ובחיים (2007) • תחשוב כמו מנצח (2009) • מגדל טראמפ (2011) • אמריקה הנכה (2015) |  |
| אחר | אש וזעם • פרשת טראמפ–אוקראינה • דו"ח מולר • מחאות נגד דונלד טראמפ • טראמפיזם • תסמונת השיגעון מטראמפ |  |
המשחתת "פורטר"
ברוך בר ליבוביץ

| --- | --- |

 לידה:  1866 תרכ"ו Slutsk Uyezd, האימפריה הרוסית 
 פטירה:  1939 (בגיל 73 בערך) ה' בכסלו ת"ש ליטא 
 תקופת הפעילות:  ?–1939 
 רבותיו:  רבי חיים סולובייצ'יק מבריסק
 תלמידיו:  הרב נח שימנוביץ, הרב נחום פרצוביץ, הרב ראובן גרוזובסקי, הרב יהודה גרשוני, הרב ישראל בארי, הרב שלמה היימן, הרב אליהו חזן
 חיבוריו:  ברכת שמואל
 
 תפקידים נוספים:  ראש ישיבה 
 
הרב ברוך דוב בֶּר (בער) ליבוביץ (תרכ"ו, 1866 - ה' בכסלו ת"ש, 1939) היה ראש ישיבת כנסת בית יצחק, מחבר ספר ברכת שמואל וממנחילי דרך הלימוד בעולם הישיבות.
תולדות חייו

נולד בפולדובצה, פרבר של סלוצק, שם למד ונודע כעילוי. בבחרותו הלך ללמוד בישיבת וולוז'ין, שם הפך לתלמידו המובהק של רבי חיים סולובייצ'יק מבריסק.
נשא לאשה את פייגא, בתו של הרב אברהם יצחק צימרמן, אב"ד הלוסק. אחר שחותנו עבר לקרמנצ'וג תפס את מקומו ופתח שם ישיבה. בשנת תרס"ד התמנה לראש ישיבת כנסת בית יצחק בסלובודקה. בשנת תרפ"א העביר את הישיבה יחד עם חתנו, הרב ראובן גרוזובסקי לווילנה, ובתרפ"ו לקמניץ. נסע לארצות הברית למשך מספר שנים כדי לגייס כספים לישיבתו.
על פטירתו סיפרו שני תלמידיו המקורבים, הרב נח שימנוביץ והרב מאיר פנטל שהיו לידו בשעת חוליו: שכשעתיים לפני מותו אמר "הרבי בא" וביקש לומר להם דבר תורה ששמע מרבו, רבי חיים סולובייצ'יק מבריסק. התאמץ לעמוד על רגליו נפל על המיטה ובעוד פיו ממלמל את דברי רבו, נפטר.
דרכו הלימודית

במקום להדגיש תירוץ קושיות או סתירת תירוצים, הדגיש דרך הלימוד שכללה איך להקשות קושיה, כיצד לתרץ תירוץ ואיך להטיל ספק. הוא הדגיש תמיד כי התורה אינה נקנית על פי כללי הלוגיקה של השכל האנושי, אלא את התורה צריכים ללמוד על פי כללי ודרכי התורה, ולכן יש לפתח את השכל על פי התורה ולא את התורה על פי שכלו של האדם. כשהיה מזכיר שם של אחד האמוראים או הראשונים היה מזכירו בחרדה אומר "דער היילגער (הקדוש) רבא" "דער היילגער (הקדוש) רשב"א", וכן הלאה.
היה תלמידו של רבי חיים סולובייצ'יק בכל נפשו ומהותו, התבטל בפניו לחלוטין ובספריו עוסק רבות בביאור דבריו.
הקפיד מאוד על לימוד מפי רב, היה אומר כי אינו יכול להבין איך יכול אדם לחיות ללא רב, וראה את האושר הכי גדול לאדם שזכה לרב. הוא ראה ברב את המשכיות התורה מדור לדור מרב לרב עד משה רבנו.
הקפיד על בחורים שהקשו באמצע השיעור, ופעם אחת אמר:
בשעה שמו"ר הגאון זיע"א (הרב חיים מבריסק) היה מגיד השיעור ואנכי הקשבתי רב לכל מילה, רעד היה עובר בעצמותיי... עד שלא יכולתי להוציא הגה מפי. ואיך יתיימר בן ישיבה לפרוק באמצע השיעור?!
(עדות תלמידו הרב ישראל בארי בהקדמת ספרו משנת ראשונים חלק א')
משפחתו

בנו הרב לייב שנפטר בחיי אביו, והשאיר בת רבקה, ובן ישעיה, שנספו בשואה.
בנו הרב יעקב משה ליבוביץ , נתמנה על ידי אביו כר"מ בישיבת כנסת בית יצחק, בתש"א עלה לארץ וייסד את ישיבת קמניץ בירושלים וכיהן בראשה.
נכדו הרב חיים שלמה ליבוביץ היה ממשיך אביו הרב יעקב משה ליבוביץ בישיבת קמניץ וכיהן כראש ישיבת פונוביז' עד לפטירתו.
חתנו הרב יצחק טורעץ , רבה של שכונת בת גלים בחיפה. בסוף ימיו התגורר בבני ברק.
בתו רחל שפיר, יוצרת וכותבת ספרי ילדים (נפטרה בפברואר 2025). נכדה דור חנן שפיר נרצח בטבח במשתתפי מסיבת פסיידאק.
חתנו הרב ראובן גרוזובסקי , ראש ישיבת תורה ודעת, ובית מדרש עליון בארצות הברית
הרב דן אונגרישר, ראש ישיבת בית מדרש עליון בארצות הברית, חתן הרב ראובן גרוזובסקי.
הרב לוי קרופני ראש ישיבת קמניץ בארצות הברית, חתן הרב ראובן גרוזובסקי.
בנו של הרב דן אונגרישר, הרב ירחמיאל אונגרישר ראש ישיבת בית מדרש עליון בבני ברק.
נכדו של הרב ראובן גרוזובסקי (חתן בנו הרב חיים) הרב יצחק ליכטנשטיין ראש ישיבת תורה ודעת במונסי.
חתנו הרב משה ברנשטיין , ר"מ בישיבת כנסת בית יצחק ומייסד וראש ישיבת קמניץ בירושלים
חתן הרב משה ברנשטיין, הרב אשר ליכטשטיין, ממשיכו בראשות ישיבת קמניץ בירושלים.
חתן הרב משה ברנשטיין, הרב יצחק שיינר, ממשיכו בראשות ישיבת קמניץ, וחבר מועצת גדולי התורה.
ספריו

ברכת שמואל - 4 חלקים, פירוש על סוגיות שונות בש"ס.
ברכת שמואל הוא בין הספרים הנלמדים בעיון בישיבות. בעוד שבעל פה היה רבי ברוך בער אומן ההסברה, הרי שסגנונו הכתוב קשה לפעמים להבנה. מתוך כך מקובל להשתמש ברשימות שונות שרשמו תלמידיו ושהתפרסמו מאוחר יותר.
ספריו > ספרים שהוצאו מכתביו

כתבי ברכת שמואל על מסכת שבת חידושים על מסכת שבת, יצא לאור בחשוון תשע"ח על ידי נכדו הרב עוזיאל ליבוביץ.
ספריו > ספרי שיעוריו שנכתבו על ידי תלמידים

שעורי הרב ברוך בער ליבוביץ על הש"ס - על מסכת נדרים, גיטין, בבא בתרא, תשי"ב.
חידושי ושיעורי מרן רבי ברוך בער - על מסכתות כתובות, בבא קמא, בבא בתרא, תשמ"ח.
שעורי הרה"ג ר’ ברוך בער ליבוביץ - על מסכתות בבא קמא, בבא מציעא, חולין, יבמות, כתובות, קידושין, נדרים, גיטין, בבא בתרא, תש"מ, תש"נ, תשנ"א.
שעורי הגרב"ד - על מסכתות יבמות, נדרים, גיטין, קידושין, בבא מציעא, מתוך כתבי תלמידיו, מהדורת ידידיה הלוי פרנקל, תשנ"א.
עדות ליוסף - שיעורי רבי ברוך דב ליבוביץ על מסכתות יבמות, גיטין, בבא קמא, בבא מציעא ובבא בתרא, מרשימות תלמידו הרב יוסף ליס, תשס"ז.
ניגוניו

הרב ליבוביץ הלחין ניגונים רבים. בעת מלחמת העולם הראשונה שהה עם ישיבתו במינסק. ברצונו לעודד את הבחורים, החל ללמדם משיריו, באישורו של רבו רבי חיים סולובייצ'יק, ששהה אף הוא במינסק. רבי חיים אף נהג לבקר את ניגוניו. ניגוניו השתמרו על ידי משפחתו, וכן על ידי הרב משה שמואל שפירא ששמע ממנו בעת חתונת בנו רבי יעקב משה, שנערכה בברנוביץ', שם למד הרב שפירא. בין ניגוניו: "קול דודי", "שים שלום" ו"צור ישראל-ועתה בנים"
.
חלק מניגוניו יצאו בדיסק "ניגוני רבי ברוך בר ליבוביץ'", תשע"ד, על ידי ה"מגיד מישרים" הרב לוי יצחק שושן.
לקריאה נוספת

הרב יצחק אדלשטיין, רבי ברוך בער
הרב ש"י זוין, אישים ושיטות
הרב חיים שלמה רוזנטל, הרב הדומה למלאך, תשס"ה
הרב ישראל בארי בהקדמה לספרו משנת ראשונים
הערות שוליים

↑  Sefer yizkor li-ḳehilot Ḳamenits de-Liṭa, Zasṭavyah ṿeha-ḳolonyot | Yiddish Book Center (עמ' 64), www.yiddishbookcenter.org
1 2  רבי ראובן גרוזובסקי, בהקדמה ל"ברכת שמואל".
↑  עדות תלמידו הרב ישראל בארי בהקדמת ספרו משנת ראשונים חלק א.
↑  משה ויסברג, הנכדה של ר' ברוך בער מקמניץ הובאה למנוחות בבני ברק, באתר בחדרי חרדים, 10 בפברואר 2025
↑  על ניגון זה העיר רבי חיים שהמילים "קומה קומה" נשמעים כחוצפה כלפי שמים ורבי ברוך בער הפסיק לשיר את הניגון. הרב שפירא שינה את המילים ל"ועתה בנים" מתוך אופן לחג השבועות.
↑  נחשף ניגון חדש, באתר כיכר השבת.
| אחרונים |
| --- | --- | --- |
| חכמי יהדות אשכנז | רבי משה איסרליש (הרמ"א) • רבי שלמה לוריא (המהרש"ל) • רבי יהודה ליווא בן בצלאל (המהר"ל מפראג) • רבי מרדכי יפה (ה"לבוש") • רבי יהושע פלק כץ (הסמ"ע) • רבי שמואל אליעזר הלוי איידלס (המהרש"א) • רבי יואל סירקיש (הב"ח) • רבי שבתי הכהן (הש"ך) • רבי העשיל מקראקא • רבי דוד הלוי סגל (הט"ז) • רבי אברהם אבלי הלוי גומבינר (ה"מגן אברהם") • רבי יאיר חיים בכרך (ה"חות יאיר") • רבי יעקב יהושע פלק (ה"פני יהושע") • רבי אריה לייב גינצבורג (ה"שאגת אריה") • רבי נתנאל וייל (בעל "קרבן נתנאל") • רבי יוסף תאומים (ה"פרי מגדים") • רבי יחזקאל לנדא (ה"נודע ביהודה") • הגאון מווילנה • רבי שניאור זלמן מלאדי (בעל "שולחן ערוך הרב") • רבי יהודה לייב מינוביץ' (בעל "שארית יהודה") • רבי אריה לייב הלר (ה"קצות") • רבי יהודה כהנא הלר •רבי אברהם דנציג (ה"חיי אדם") • רבי יעקב לורברבוים (ה"נתיבות המשפט") • רבי עקיבא איגר • רבי משה סופר (ה"חתם סופר") • רבי מנחם מנדל שניאורסון (ה"צמח צדק") • רבי שלמה קלוגר • רבי שלמה גאנצפריד (בעל ה"קיצור שולחן ערוך") • רבי יצחק אלחנן ספקטור • רבי יחיאל מיכל אפשטיין (בעל "ערוך השולחן") • רבי שלום מרדכי שבדרון (המהרש"ם) • רבי ישראל מאיר הכהן (ה"חפץ חיים") • רבי חיים עוזר גרודזנסקי • רבי חיים מבריסק • רבי שמעון שקופ • רבי ברוך בער ליבוביץ • רבי אברהם ישעיהו קרליץ (ה"חזון איש") • רבי משה פיינשטיין • רבי מנחם מנדל שניאורסון ("הרבי מליובאוויטש") |  |
| חכמי יהדות ארצות האסלאם ומגורשי ספרד | רבי שמואל די מדינה (מהרשד"ם) • רבי אברהם די בוטון (בעל "לחם משנה") • רבי יוסף קורקוס • רבי חיים בנבנישתי (בעל "כנסת הגדולה") • רבי יהודה רוזאניס (בעל "משנה למלך") • רבי אפרים נבון (המחנה אפרים) • רבי שלום שרעבי (הרש"ש) • רבי יחיא צאלח (מהרי"צ) • רבי חיים יוסף דוד אזולאי (החיד"א) • רבי מרדכי כרמי (ה"מאמר מרדכי") • רבי יום-טוב אלגאזי (המהרי"ט אלגאזי) • רבי חיים פלאג'י • רבי עבדאללה סומך • רבי יוסף חיים מבגדאד (ה"בן איש חי") |  |
| חכמי ארץ ישראל | רבי דוד בן זמרא (הרדב"ז) • רבי יוסף קארו (הבית יוסף) • רבי משה מטראני (המבי"ט) • רבי בצלאל אשכנזי (ה"שיטה מקובצת") • רבי יוסף מטראני (המהרי"ט) • רבי לוי בן חביב (המהרלב"ח) • רבי אברהם יצחק הכהן קוק • הרב בן-ציון מאיר חי עוזיאל • הרב יהודה לייב הלוי אשלג (בעל הסולם) • הרב יצחק אייזיק הרצוג • הרב צבי פסח פרנק • רבי שלמה זלמן אוירבך • רבי שאול ישראלי • רבי אליעזר יהודה וולדנברג • רבי בן ציון אבא שאול • רבי אברהם אלקנה כהנא שפירא • רבי מרדכי אליהו • רבי יוסף שלום אלישיב • הרב עובדיה יוסף • רבי שמואל הלוי ואזנר • רבי זלמן נחמיה גולדברג |  |
תנאים •  אמוראים  •  סבוראים  •  גאונים  •  ראשונים
| --- | --- |
בקרת זהויות :  NLI: 987007307905505171  LCCN: n87874186  VIAF: 1537142   WorldCat (עם VIAF): 1537142 
ר' ברוך בער ליבוביץ עם תלמידיו.
חסידות וולברוז'

הרב יששכר דב בעריש בן משה הכהן טורנהיים
חסידות וולברוז' (או לוקעווע וולברוז') היא חסידות פולנית. אבי השושלת היה רבי ישכר דב מוולברוז' (פולנית: Wolbórz).
תולדות החסידות

רבי יששכר בעריש הכהן נולד בשנת תקס"ג לרבי משה. היה חתנו של הרב אברהם צבי מוולברוז'. היה תלמידם של רבי ישכר בר מרדושיץ, רבי חיים מאיר יחיאל ממוגלינצא, רבי אלעזר מקוז'ניץ ורבי חיים וואלברום תלמידו של החוזה מלובלין. משנת תרכ"ב החל לכהן ברבנות ובאדמו"רות בוולברוז'. היה צם משבת לשבת. נפטר בפיטרקוב בא' בחשוון תרל"ח. חיבר את הספר "עבודת יששכר" "אמרי נועם" ו"סדר הזמנים".
לרבי יששכר בעריש היו חמישה בנים ובת ועוד בן ובת שנפטרו בינקותם. בין ילדיו היו רבי יעקב משה, ממלא מקומו בוולברוז', רבי עקיבא מאיר אדמו"ר בלוקווע (לוקובה, lokow) ורבי שלמה יצחק (תלמידם של רבי חיים מצאנז ורבי יצחק אייזיק מקומארנא) שעלה לארץ ישראל.
רבי יעקב משה פיזר את כל כספו לצדקה. גידל כנריות בביתו. נפטר בי"ד בכסלו תרע"ח.
רבי עקיבא מאיר נולד בשנת תר"ג. חיבר ספר בשם "דברי העם" על תהילים. נפטר בא' בחשוון תרס"ט. בנו רבי נחמיה מנחם הוציא ספר בשם "אהל יששכר" על סבו.
תולדות החסידות > הדור השלישי

בנו של רבי יעקב משה, רבי אלעזר מאיר, מילא את מקום אביו. בשנת תרפ"ד עבר לזדונסקה-וולה. היה פרוש מענייני העולם הזה. נפטר בד' באייר תרפ"ט. חתנו של רבי יעקב משה, רבי חיים ברוך בן הרב בצלאל דמבינסקי (חתן רבי יחיאל מאלכסנדר) כיהן לאחר פטירת חמיו בוולברוז' ואחר כך בטושין שם כיהן גם ברבנות (את מקומו ברבנות וולברוז' ירש בנו רבי יחיאל שמחה). נפטר לפני השואה.
בן נוסף היה רבי צמח דוד אב"ד וולברוז', שהיה רב בבלאכטוב והיה חבר תנועת ה"מזרחי". נפטר בי"ד בניסן תרצ"ח.
בנו של רבי עקיבא מאיר, רבי יאיר אלימלך, נפטר בחיי אביו. רוב משפחתו נרצחה בשואה, מלבד בניו הרב יעקב דב ורבי צבי.
תולדות החסידות > הדור הרביעי

בנו של רבי אלעזר מאיר, רבי ירחמיאל שלום מילא את מקום אביו בזדונסקה-וולה. בזמן השואה הועבר לגטו לודז' שם נרצח באלול תש"ב.
החסידות לאחר השואה

רבי צבי, בנו של רבי יאיר אלימלך ניצל מהשואה והתגורר בברזיל כשלוחו של האדמו"ר רבי יוסף יצחק מליובאוויטש. בשנת תשמ"ה עלה לישראל ופתח בית כנסת לוקווע וולברוז' בבני ברק. נפטר בד' בסיוון תשס"א. בנו רבי שמואל ממלא את מקומו על אף היותו חרדי ליטאי. הרב שמואל שימש בעבר כר"מ בישיבה התיכונית קריית הרצוג בני ברק.
לרבי שלמה יצחק (בנו של רבי יששכר דב) היה בן בשם רבי אהרן בצלאל שעלה גם הוא לישראל. בנו רבי נתנאל חיים התגורר בירושלים ונהרג בשמחת תורה תש"ט מפגיעת אבן שנזרקה לתוך בית המדרש "קהל יראים" (משכנות הרועים). בניו הם רבי יצחק האדמו"ר מוולברוז'-קראקא בארצות הברית והרב אברהם יעקב ראש כולל וולברוז' בירושלים. והרב משה יהושע נח הכהן והרב בעריש הכהן.
נכדו (בן בנו הרב אהרן) הוא הרב נתנאל חיים מירושלים האדמו"ר מוולברוז'.
לקריאה נוספת

יצחק אלפסי, החסידות, 1977, עמ' 213.
העימות האווירי בין ישראל לסוריה ואיראן (פברואר 2018)

העימות האווירי בין ישראל לסוריה ואיראן, התנהל בבוקר 10 בפברואר 2018, תוך סדרת קרבות בין חיל האוויר הישראלי לכוחות סוריים ואיראניים: כטב"ם איראני מסוג שאהד 141 שחדר לישראל יורט על ידי מסוק אפאצ'י ישראלי. בתגובה נוספת הפציץ חיל האוויר הישראלי גם את קרון ההפעלה של הכטב"ם בשדה התעופה T-4. אחד המטוסים התוקפים, מדגם F-16I סופה, נפגע מירי נ"מ של צבא סוריה והתרסק ליד קיבוץ הרדוף. בעקבות זאת תקף חיל האוויר הישראלי 12 מטרות סוריות ואיראניות בסוריה ובתקיפות אלה בין 6 – 25 הרוגים, חלקם חיילים איראניים.
רקע

במהלך שנת 2017 החלה איראן במאמצים מתמשכים להתבסס בסוריה, בהמשך לתמיכתה במשטר אסד במלחמת האזרחים בסוריה. גורמים ביטחוניים ישראליים העריכו כי איראן עלולה לנצל את נוכחותה סמוך לגבול הישראלי לאיסוף מודיעין ואף לביצוע פעולות התקפיות כנגד ישראל. המתח גבר כאשר ב-2 בדצמבר 2017 הופצץ בסיס איראני בשלבי הקמה ליד דמשק, לכאורה על ידי חיל האוויר הישראלי. ישראל הודתה כי היא ביצעה באותו החודש מספר תקיפות בסוריה, אשר לטענתה, נועדו למנוע את ההתבססות האיראנית המתמשכת בגבול.
השתלשלות האירועים > חדירת הכטב"ם האיראני והפלתו

ב-10 בפברואר 2018 לאחר השעה 4:00 לפנות בוקר זיהה מערך הבקרה בחיל האוויר הישראלי כטב"ם איראני מסוג שהאד 141 שחדר לשטח ישראל באזור בית שאן. הכטב"ם שוגר מבסיס T-4 שבסוריה ויורט בהצלחה בשעה 4:30 על ידי מסוק קרב מדגם AH-64D אפאצ'י לונגבו "שרף". שרידי הכטב"ם נתפסו בידי צה"ל והועברו לניתוח טכנולוגי. בהמשך פורסם שהכטב"מ האיראני שהופל נשא עליו חומר נפץ מסוג TNT במטרה לבצע פיגוע טרור ("מל"ט מתאבד") או לשם העברתו לגורמי טרור באיו"ש.
השתלשלות האירועים > תקיפת הנגד הראשונה והפלת ה-F-16I

בתגובה לכך, בשעה 5:30 שמונה מטוסי F-16I סופה שיגרו משמי הגליל חימוש מדויק אל עבר שדה התעופה T-4 שבסוריה. בתקיפה הושמד קרון ההפעלה, כטב"מים אחדים וכמה מבנים של שדה התעופה.
במהלך התקיפה נורו לעבר המטוסים הישראלים למעלה מ-20 טילי נ"מ מסוג S-200 על ידי צבא סוריה. הטילים הפעילו אזעקות ברמת הגולן ושרידים של אחדים מהם נפלו בשטח ישראל. כמה טילים אף שייטו מעל מרכז הארץ והתרסקו בים התיכון. אחד המטוסים התוקפים נפגע מטיל נ"מ מעל שטח ישראל והתרסק ליד קיבוץ הרדוף. הטייס והנווט נטשו את המטוס, צנחו בשטח ישראל ופונו לבית החולים רמב"ם.
תחקיר של חיל האוויר הישראלי, שפורסם כעבור שבועיים, קבע כי ”במתח שבין השלמת המשימה אל מול התגוננות והקפדה על שרידות, טעה הצוות מקצועית שלא התגונן כנדרש. פעולותיו לא תאמו את סדר העדיפויות הנדרש באיום הטילים שבו היה מצוי”.
השתלשלות האירועים > תקיפת הנגד השנייה

בתגובה תקף חיל האוויר הישראלי 12 מטרות בשטח סוריה, בהן שלוש סוללות הגנה אווירית סוריות וארבע מטרות איראניות ליד דמשק. לדברי ראש להק המטה בחיל האוויר, תת-אלוף תומר בר, הייתה זו התקיפה הנרחבת ביותר נגד מערך הנ"מ הסורי מאז מלחמת לבנון הראשונה, ובין הסוללות שנפגעו ישנן סוללות SA-5,‏ SA-17 ומרכז שליטה ובקרה של סוללת SA-2. לפי דיווחי ארגון המעקב הסורי אחרי זכויות אדם, בתקיפות נהרגו 6 אנשי משטר אסד ומיליציות התומכות בו, בהם חברי מיליציות שאינם אזרחים סורים, וכנראה אף אנשי משמרות המהפכה האסלאמית. ה"וול סטריט ג'ורנל" ציטט דיווחים סוריים שלפיהם נהרגו בתקיפות 25 בני אדם.
תגובות > מדינות

ישראל ישראל: פנתה לרוסיה בבקשה שתפעל למניעת הסלמה נוספת, וגם פנתה למועצת הביטחון של האומות המאוחדות בדרישה שתגנה את "הפרובוקציות האיראניות". ראש ממשלת ישראל בנימין נתניהו אמר: "איראן הפרה את הריבונות שלנו – נגן על עצמנו מפני כל התקפה".
איראן איראן: הצהירה כי "ישראל פתחה את שערי הגיהנום" ודחתה את הדיווחים על הפלת המל"ט האיראני.
רוסיה רוסיה: בתגובה לתקריות הוציאה הודעה רשמית בה היא קוראת "לכבד את ריבונות סוריה" ומצהירה כי "כל איום על אנשינו בלתי מקובל".
ארצות הברית ארצות הברית: משרד ההגנה מסר הודעה ובה נאמר שארצות הברית לא השתתפה בתקיפות אך היא תומכת בזכותה של ישראל להגן על עצמה מפני איומים על שטחה ועל תושביה.
הממלכה המאוחדת הממלכה המאוחדת: שר החוץ הבריטי בוריס ג'ונסון הביע דאגה מההסלמה ותמיכה בזכותה של ישראל להגן על עצמה. הוא הביע דאגה מהפעולות של איראן וקרא לרוסיה ללחוץ על המשטר ותומכיו לרסן את עצמם ולמנוע הסלמה.
תגובות > ארגונים

האומות המאוחדות האומות המאוחדות: מזכ"ל האו"ם אנטוניו גוטרש אמר כי הוא עוקב מקרוב אחר ההסלמה הצבאית "המבהילה" בסוריה, ובגלישה המסוכנת אל מעבר לגבולותיה, וקרא להפסקה מיידית של ההסלמה והאלימות ברחבי סוריה.
חזבאללה חזבאללה: הצהיר כי התגובה הסורית להתקפה הישראלית מסמנת "שלב אסטרטגי חדש", אשר שם קץ להפרת הריבונות הסורית.
אמצעי הלחימה המעורבים בקרבות

טיל נ"מ S-200
מטוס קרב F-16I סופה
מסוק קרב AH-64D אפאצ'י לונגבו "שרף"
יהושע אשר רבינוביץ

רבי יהושע אשר רבינוביץ (בערך תקנ"ח, 1798 - כ"ה באייר תרכ"ב, 1862) היה אבי שושלת פוריסוב. בנו של "היהודי הקדוש" מפשיסחה.
ביוגרפיה

בנם של רבי יעקב יצחק רבינוביץ ושיינדל פריידא בת רבי גדליה מאפטא. בילדותו חלה והיה על סף מוות. על פי המסופר במשפחה, אביו הפקיד את כל נכסיו לעניים באמרו שקיום מצווה למעלה מן הטבע היא סגולה לישועה למעלה מן הטבע, והילד הבריא. החסידים תלו את חוליו בהקפדתו של החוזה מלובלין על אביו. בילדותו נשלח ללמוד אצל המגיד מקוז'ניץ. כמו כן נסע לשרף מסטרליסק ורבי ישראל מרוז'ין. לאחר נישואיו כיהן ברבנות זליחוב, אך עזב בשל מחלוקת בין חסידי ומתנגדי העיירה. הוא כיהן כרבה של העיירה שנציה הסמוכה לפוריסוב, ובשנת תרי"ב החל לכהן כרבה של פוריסוב. הוא התפרסם על שם עיירה זו וכיהן בה כרב ואדמו"ר 10 שנים, עד לפטירתו. נקבר בבית הקברות סטרבולה בפאתי פוריסוב. קברו והאוהל שעליו שוחזרו בשנת תשע"ה.
משפחתו

נישא לבתו של רבי יחזקאל מקוז'ניץ. היא נפטרה ללא שנולדו להם ילדים. הוא נישא בשנית ללאציא בת הרב נפתלי הירצל הלברשטאדטר תלמידו של אביו ונכדו של רבי יחיאל מרגליות רבה של הורדנה. להם נולדו ארבעה ילדים. בשלישית נישא לבתו של רבי מרדכי מזליחוב, נכדו של החוזה מלובלין, להם נולד בן.
על פי המסורת החסידית, לא נולדו לו ילדים מספר שנים לאחר נישואיו, ואביו אמר שנועדו לו עוד ארבעה ילדים אך הוא נותנם במתנה לבנו זה. בניו ראו את עצמם כבניו של היהודי הקדוש ואמרו קדיש לאחר פטירתו.
הרב יעקב צבי רבינוביץ. ממלא מקום אביו בפוריסוב. מחבר הספר עטרה לראש צדיק.
הרב אריה מרדכי (תקצ"ג - ג' בתמוז תרמ"ה). כיהן ברבנות נובומינסק, ועסק בגמילות חסדים ועזרה לאלמנות. בשנת תרל"ד עלה לירושלים. הוא הצהיר שזונח את רבנותו וגינוני משפחת האדמו"רות, והפסיק ללבוש ספודיק בימות השבוע. בנו ר' יהושע אשר שימש כגבאי של בית הכנסת תפארת ישראל של חסידי סדיגורה-בויאן בעיר העתיקה. בתו של רבי אריה מרדכי, חיה, נישאה לרבי אלעזר מנחם וקסלשטיין (וולף), נכדו של רבי יששכר דב בעריש טורנהיים, מייסד שושלת וולברוז', ובזיווג שני נישאה לרבי יוסף משה הלברשטאם, משושלת צאנז.
הרב אברהם דוד נפתלי ירחמיאל מפוריסוב.
רויזא רבקה, אשת רבי משה אליקים בריעה גולדברג מזליחוב.
רבי מאיר שלום רבינוביץ מקאלושין. מחבר הספר נהר שלום.
לקריאה נוספת

מרדכי ברנשטיין, למשפחותם, קהילות המבשר 301, ל' בסיוון תשע"ה.
הערות שוליים

↑  בנו של הרב מאיר אב"ד אפלין, בנו של רבי יהודה לייביש אב"ד דובנקא בנו של רבי צבי הירש חריף רבה של הלברשטאדט.
↑  תלמידו של הבעל שם טוב ואחיו של רבי אלעזר רוקח.
↑  ראו עליו בהרחבה, למשפחותם, קהילות המבשר, ל' בסיוון תשע"ה. הרב אריה מרדכי רבינוביץ, מוסף שבת המודיע, פרשת קורח תשע"ה.
| --- | --- |
בקרת זהויות :  NLI: 987007309784205171  VIAF: 97549092   WorldCat (עם VIAF): 97549092
חסידות פוריסוב

חסידות פוריסוב (ביידיש: פאריסוב) היא חסידות פולנית, ענף מחסידות פשיסחא. מקים החסידות היה רבי יהושע אשר רבינוביץ, בנו של "היהודי הקדוש".